
And olsun on gecəyə!
Zil-Hiccə ayının ilk on günü.
Bu günləri hansı əməllərlə qarşılamalıyıq?
İbn Abbas (Allah ondan razı olsun) buyurur: Peyğəmbər ﷺ  buyurur:
“Bu günlərdən (on gündən) başqa elə bir gün yoxdur ki, bu günlərdə edilən saleh əməllərdən Allaha daha sevimli olsun. 
Dedilər ki: Ey Allahın elçisi, Allah yolunda cihaddan da? 
Allahın elçisi ﷺ dedi: Allah yolunda cihaddan da. Yalnız o kəsin əməli istisnadır ki, o, malı və canı ilə cihada getsin, heç biri ilə geri dönməsin”. [footnoteRef:1] [1:  Buxari (969)] 


 Saleh əməl dedikdə, müxtəlif  ibadət növləri nəzərdə tutulur. Oruc, namaz, həcc, zikr, Uca Allaha təkbir gətirmək, quran oxumaq, xeyir yollarında sədəqə vermək və s.
Bu günlərdə ən çox edilən əməllərdən:
· Onuncu gündən başqa o biri günləri oruc tutmaq:
Peyğəmbərin ﷺ  zövcələrinin birindən gələn rəvayətdə buyurur:
Allah Elçisi ﷺ  Zil-Hiccənin ilk doqquz gününü xüsusi ilə də iki ilin kəffarəsi olan arafa gününü oruc tutardı.[footnoteRef:2] [2:  Sünən Abu Davud. Şeyx Albani səhihləşdirib] 

· Həcc etmək: Bu da bu on gündə olunan ən fəzilətli əməldir. Peyğəmbərin ﷺ buyurur: Qəbul olunan həccin mükafatı yalnız cənnətdir. 

· Qurban kəsmək: Bu da təkid olunmuş sünnələrdəndir.
Kim qurban kəsmək istəyirsə, Zilhiccə ayının əvvəlindən qurbanını kəsənə qədər saçını və dırnağını kəsməkdən çəkinər.

· Çoxlu təhlil (Lə iləhə illəllah), təkbir (Allahu əkbər) və təhmid (əlhəmdulilləh) demək.
Bunun forması belədir:
Allahu Əkbər, Allahu əkbər, Allahu Əkbər
Lə iləhə illəllah
Allahu Əkbər, Allahu Əkbər
Və lilləhil-Həmd

